# Misingi ya Biblia – Moduli ya Saba – Agano Jipya

**Maswali ya Kujadili**

1. Ni jambo gani la muhimu ulilojifunza katika somo, au kitu fulani katika somo ambacho hukukielewa kabisa?
2. Mungu husimamia uongozi wake kwa kutumia maagano, na kwa kupitia maagano huweka wawakilishi. Orodhesha na kuelezea maagano ya Agano la Kale na Jipya
3. Kristo ni muwakilishi wa Kanisa wa Agano Jipya. Je ni kwa namna gani mpango wa agano unakusaidia kuelewa vizuri theolojia ya Agano Jipya?
4. Unayashugulikiaje mapungufu yako katika nuru ya makusudi ya Ufalme wa Mungu katika Kristo?
5. Ni kwa namna gani mapungufu yako yameimarisha shukrani katika kazi ya Kristo?
6. Je, dhana ya neema ya kawaida hubadilisha jinsi unavyofikiria juu ya wasio Wakristo na michango yao kwa jamii?
7. Mungu aliahidi kuingilia na kuandika sheria yake juu ya mioyo yetu. Ni njia gani maalum ambazo umekuwanazo uzoefu katika ahadi hii ndani ya maisha yako?
8. Unawezaje kueneza shauku ya Mungu, ili kwamba wengine wapende kujiunga na Agano na Yeye?
9. Mungu huujaribu uaminifu wa watu wake. Je ugumu wa muda na nidhamu ya Mungu imekuwaje katika utakaso wa ushawishi wako?
10. Ni njia gani maalumu unayoweza kutimiza majukumu ya agano kwa Mungu kwa shauku na furaha katika mazingira yako kwa wakati huu?
11. Kama waumini wa kweli. Tutapokea urithi wa milele katika utukufu wa uumbaji mpya. Ni kwa namna gani unaweza kutumia ahadi hii kujipa moyo na wengine kuvumilia?

**TAARIFA YA MAPITIO:** Kama vile Adamu, Musa, Ibrahimu na Daudi walikuwa wawakilishi wa Agano la watu wa Mungu katika Agano la Kale (akielekeza kwa Kristo), ndivyo Yesu Kristo ndiye mwakilishi wa Agano la watu wa Mungu katika Agano Jipya. Mungu Baba husimamia kila mwelekeo wa maisha katika Agano Jipya kupitia Kristo kama mwakalilishi wa kanisa. Kwa sababu hii, tunasema Agano Jipya ni la Kristo.

TAARIFA YA MAPITIO: Watu wanaposoma kitabu kizuri au kutazama sinema nzuri, kwa kawaida wanapenda kujitambulisha na shujaa wa hadithi hiyo, wakitamani wangekuwa shujaa huyo. Kwa kweli, hiyo mara nyingi ndiyo kufanya hadithi kuwa ya kupendeza sana: kujifikiria kama shujaa. Lakini habari ya Biblia ni fofauti kabisa. Katika habari ya Biblia, Yesu Kristo ndiye shujaa. Yeye sio tu shujaa wa kimungu wa mbali, lakini pia ni shujaa wetu wa kibinadamu, kwa kweli, Adamu, Nuhu, Musa, Ibrahimu na Daudi, ni kama wawakilishi wa Agano la Kale, walikuwa tu ishara kwa Kristo, shujaa wa kweli wa habari ya Biblia. Kwa matokeo hayo, watu wengi ambao wanasema wana wakati mgumu kuielewa Biblia wanalalamika kweli – labda bila kufahamu – kwamba habari ya Biblia haiwaruhusu wao kuwa mashujaa.

Maswali ya Tafakuri:

1. Unapoisoma Biblia, unamwona nani kama shujaa? Katika jamii yako ya kujifunzia, elezea yafuatayo: Licha ya tabia ya Agano Jipya ni la Kristo (na pia Agano la Kale), watu wengi hulazimisha kulazimisha simulizi za Biblia katika maoni yao wenyewe. Kwa hiyo wanalisoma na kusema mambo ambayo Biblia haukuumbwa kusema hivyo, kama vile:
   1. Mimi ni mtu maalum kwa sababu ni mtakatifu.
   2. Ni mtu maalum kwa sababu nina upendo.
   3. Ni mtu maalum kwa sababu ni mkweli.
   4. Ni mtu maalum kwa saabbu mimi ni \_\_\_\_\_\_\_\_\_.
2. Jadiliana katika jamii yako ya kujifunza njia ambazo Kristo ni Yule ambaye ni mtakatifu kweli, mwenye upendo, mkweli, mwenye kuelewa, jasiri na \_\_\_\_\_\_\_\_\_\_\_\_\_ (jaza utupu huo).
3. Tengeneza orodha ya watu mashujaa katika utamaduni wako. Hawa wanaweza kuwa (1) watu wa kihistoria (2) watu wanaoishi mpaka sasa, (3) aina ya watu (watu wanaofanya au \_\_\_\_\_\_\_\_\_\_ ), au (4) mashuhuri katika sinema au hadithi. Halafu linganisha au tofautisha na ushujaa wa Kristo na wale mashujaa wa kitamaduni. Unapotumia muda katika zoezi hili unapaswa kupata hisia za kumcha Yesu akijenga ndani yako.

Mazoezi ya Vitendo

* Uliza kila mtu katika jamii yako inayojifunza kuzungumza na wasioamini na wasio na nia watano (5) na ujue ni nani shujaa wao. Ingekuwa rahisi kuzungumza na watu unaowajua tayari. Lakini ikiwa huwajui wasioamini wengi, unaweza kuwaendea kama mtu anayefanya utafiti (ambayo itakuwa kweli). Shujaa wao anaaweza kuwa mtu maalum au anaweza kuwa aina ya mtu. Au wanaweza kusema hawana shujaa. Uliza sababu za jibu lao. Uliza ikiwa wamewahi kumfikiria Yesu kama shujaa, na waulize waeleze kwa nini au kwa nini sivyo. Andika matokeo ya utafiti wako. Kwa msingi wa utafiti wako andika muhtasari wa uwasilishaji wa Injili ambayo kwa njia fulani unamwonyesha Yesu kama shujaa.